title: 2005/16/ES: Sklep Sveta z dne 22. decembra 2004 o spremembi Sklepa 2003/631/ES o sprejetju ukrepov v zvezi z Liberijo na podlagi člena 96 Sporazuma o partnerstvu AKP-ES v posebno nujnem primeru

text:
               12.1.2005

               SL

               Uradni list Evropske unije

               L 8/12

      SKLEP SVETA

   z dne 22. decembra 2004
   o spremembi Sklepa 2003/631/ES o sprejetju ukrepov v zvezi z Liberijo na podlagi člena 96 Sporazuma o partnerstvu AKP-ES v posebno nujnem primeru
   (2005/16/ES)
   SVET EVROPSKE UNIJE JE –
   ob upoštevanju Sporazuma o partnerstvu AKP-ES, ki je začel veljati 1. aprila 2003, in zlasti člena 96 Sporazuma,
   ob upoštevanju Notranjega sporazuma med predstavniki vlad držav članic, ki so se sestali v okviru Sveta, o ukrepih, ki jih je treba sprejeti, in postopkih, ki jih je treba upoštevati pri izvajanju Sporazuma o partnerstvu AKP-ES (1), in zlasti člena 3 Notranjega sporazuma,
   ob upoštevanju predloga Komisije,
   ob upoštevanju naslednjega:

               (1)

               Sklep Sveta 2002/274/ES z dne 25. marca 2002 o zaključku posvetovanj z Liberijo po členih 96 in 97 Sporazuma o partnerstvu AKP-ES (2) predvideva sprejetje ustreznih ukrepov v smislu člena 96(2)(c) in člena 97(3) Sporazuma o partnerstvu AKP-ES.

               (2)

               Sklep Sveta 2003/631/ES z dne 25. avgusta 2003 o sprejetju ukrepov v zvezi z Liberijo na podlagi člena 96 Sporazuma o partnerstvu AKP-ES v posebno nujnem primeru (3) predvideva sprejetje ustreznih ukrepov v smislu člena 96(2)(c) in člena 97(3) Sporazuma o partnerstvu AKP-ES.

               (3)

               Trenutne razmere v Liberiji še vedno ne zagotavljajo spoštovanja demokratičnih načel, dobrega javnega upravljanja in pravne države.

               (4)

               Zato je treba podaljšati veljavnost ukrepov, predvidenih s Sklepom 2003/631/ES, in nadaljevati intenzivni politični dialog z vlado Liberije –

         SKLENIL:
   Člen 1
   Ukrepi iz člena 1 Sklepa 2003/631/ES prenehajo veljati 30. junija 2006. Ta datum je brez poseganja v posebne datume iz finančnih instrumentov, ki jih zadeva ta sklep.
   Pismo iz Priloge k temu sklepu se naslovi na ministra za zunanje zadeve Liberije.
   Člen 2
   Rezultat posvetovanj iz osnutka pisma, priloženega k Sklepu 2002/274/ES, ostane nespremenjen.
   Člen 3
   Ta sklep začne učinkovati na dan sprejetja.
   Člen 4
   Ta sklep se objavi v Uradnem listu Evropske unije.

      V Bruslju, 22. decembra 2004

            Za Svet

            Predsednik

         C. VEERMAN

      (1)  UL L 317, 15.12.2002, str. 376.

      (2)  UL L 96, 13.4.2002, str. 23.

      (3)  UL L 220, 3.9.2003, str. 3.

      PRILOGA

                  Nj. Eks. g. Thomas Nimely Yaya

                  Minister za zunanje zadeve

                  Monrovia

                  Liberija

            Spoštovani g. Minister!
      Evropska unija je s pismom št. SGS3/7429 z dne 27. avgusta 2003 obvestila vlado Liberije o svojem namenu spremljati liberijski mirovni proces na podlagi celovitega mirovnega sporazuma. Pismo tudi predvideva, da bo Evropska unija pozorno spremljala politični razvoj in reformo v prehodnem obdobju v vaši državi in nadaljevala intenzivni politični dialog na podlagi člena 8 Sporazuma o partnerstvu AKP-ES ter rezultata posvetovanj iz našega pisma št. SGS 272745 z dne 27. marca 2002.
      Od nastopa mandata prehodne nacionalne vlade Liberije po podpisu celovitega mirovnega sporazuma v Akri avgusta 2003 je poteklo več kakor eno leto. Sedaj je čas, da se opravi pregled napredka pri izvajanju celovitega mirovnega sporazuma in zavez, ki izhajajo iz zgoraj omenjenih posvetovanj.
      Evropska unija v tem prelomnem trenutku z veseljem ugotavlja, da sta se varnost in mir vrnila v državo ter da so bili sprejeti nekateri začetni ukrepi za uvajanje demokratičnih sprememb in za reformo delovanja javnega sektorja. Kljub temu še vedno ostaja resna zaskrbljenost glede makroekonomskega vodenja s strani prehodne nacionalne vlade Liberije in podjetij v državni lasti ter nad naraščajočim obsegom korupcije. Poleg tega so vladne komisije, ustanovljene v skladu s celovitim mirovnim sporazumom, doslej dosegle premalo napredka pri izvajanju svojih nalog izboljševanja javnega upravljanja in odgovornosti. Potrebni so tudi nadaljnji ukrepi za reševanje vprašanj v zvezi s človekovimi pravicami.
      Glede na zgoraj navedeno Evropska unija meni, da prehodna nacionalna vlada Liberije ni v celoti delujoča in operativna in da zato ustreznih ukrepov še ni mogoče v celoti preklicati. Ukrepi se bodo preklicali, ko bosta imenovana demokratično izvoljena ter odgovorna predsednik in vlada.
      Zaradi tega je Evropska unija sklenila podaljšati veljavnost Sklepa Sveta 2003/631/ES z dne 25. avgusta 2003 za obdobje osemnajstih mesecev. V tem obdobju se mora naš intenzivni politični dialog na podlagi člena 8 Sporazuma o partnerstvu AKP-ES ter na podlagi rezultata posvetovanj iz našega pisma št. SGS 272745 z dne 27. marca 2002 nadaljevati, s ciljem še naprej izboljševati spoštovanje človekovih pravic, demokracijo, pravno državo in dobro javno upravljanje. V dialog sta vključeni predsedstvo Evropske unije in Evropska komisija, spremljajo pa ga šestmesečni politični pregledi.
      Medtem se na podlagi ustreznih ukrepov, opredeljenih v Sklepu Sveta 2003/631/ES z dne 25. avgusta 2003, nadaljuje podpora mirovnemu procesu in v rezultate usmerjenemu prehodnemu okviru.
      S spoštovanjem,

            Za Komisijo

            Za Svet


title: 2009/492/ES: Sklep Komisije z dne 22. junija 2009 o finančnem prispevku Skupnosti k Odškodninskemu skladu 911100MTF/INT/003/EGS (TFEU 970089129) za pomoč pri boju proti slinavki in parkljevki zunaj Skupnosti

text:
               26.6.2009

               SL

               Uradni list Evropske unije

               L 164/64

      SKLEP KOMISIJE

   z dne 22. junija 2009
   o finančnem prispevku Skupnosti k Odškodninskemu skladu 911100MTF/INT/003/EGS (TFEU 970089129) za pomoč pri boju proti slinavki in parkljevki zunaj Skupnosti
   (2009/492/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Odločbe Sveta 90/424/EGS z dne 26. junija 1990 o odhodkih na področju veterine (1) in zlasti člena 13 Odločbe,
   ob upoštevanju naslednjega:

               (1)

               Odločba 90/424/EGS določa postopek, ki ureja finančni prispevek Skupnosti za posebne veterinarske ukrepe. Navedeni ukrepi vključujejo boj proti slinavki in parkljevki. Navedena odločba določa, da finančni prispevek Skupnosti lahko prejme kateri koli ukrep, ki ga določi Skupnost za boj proti slinavki in parkljevki zunaj Skupnosti, zlasti za zaščito ogroženih območij znotraj Skupnosti.

               (2)

               Zaradi hude epidemije slinavke in parkljevke (FMD) v poznih petdesetih letih prejšnjega stoletja v Skupnosti in sosednjih državah je bila ustanovljena Evropska komisija za obvladovanje slinavke in parkljevke (EUFMD) v okviru Organizacije Združenih narodov za prehrano in kmetijstvo (FAO).

               (3)

               V šestdesetih letih prejšnjega stoletja so bile države članice EUFMD zaradi vse večje nevarnosti vnosa eksotičnih sevov FMD v Evropo pozvane, da ustanovijo odškodninski sklad za nujne ukrepe na Balkanu kot največji vstopni poti te bolezni. Pozneje se je navedeni sklad razdelil na Odškodninski sklad 911100MTF/003/EGS, ki ga podpirajo tiste države članice, ki so bile hkrati države članice Skupnosti, in Odškodninski sklad 909700MTF/004/MUL, ki ga podpirajo države članice EUFMD, ki takrat niso bile ali še vedno niso države članice Skupnosti.

               (4)

               Člen 4 Direktive Sveta 90/423/EGS (2) določa ukinitev preventivnega cepljenja proti FMD po vsej Skupnosti v letu 1991.

               (5)

               Direktiva Sveta 2003/85/ES z dne 29. septembra 2003 o ukrepih Skupnosti za obvladovanje slinavke in parkljevke (3) je ponovno potrdila prepoved preventivnega cepljenja, hkrati pa razširila možnost uporabe cepljenja proti FMD v nujnih primerih.

               (6)

               Številni izbruhi FMD, prijavljeni od leta 1992, zlasti v delih Skupnosti, ki mejijo na endemično okužene tretje države, in huda epidemija v nekaterih državah članicah leta 2001 zahtevajo visoko stopnjo ozaveščenosti glede bolezni in pripravljenosti, vključno z mednarodnim sodelovanjem.

               (7)

               Poleg tega so bili v zadnjih letih v tretjih državah, ki mejijo na države članice, prijavljeni izbruhi, v nekaterih primerih pa hude epidemije, ki lahko ogrozijo zdravstveno stanje dovzetne živine v Skupnosti.

               (8)

               Glede na pojav novih virusnih topotipov in regionalnega poslabšanja nadzornih ukrepov je Skupnost v tesnem sodelovanju z EUFMD in z uporabo Odškodninskega sklada 911100MTF/003/EGS podprla kampanje nujnega cepljenja v Turčiji in Zakavkazju.

               (9)

               Skupnost in Združeni narodi so 29. aprila 2003 podpisali Finančni in upravni okvirni sporazum, ki je omogočil sporazum med Komisijo Evropskih skupnosti in Organizacijo Združenih narodov za prehrano in kmetijstvo, podpisan 17. julija 2003.

               (10)

               V skladu s Sklepom Komisije 2005/436/ES z dne 13. junija 2005 o sodelovanju Skupnosti z Organizacijo Združenih narodov za prehrano in kmetijstvo zlasti glede dejavnosti, ki jih izvaja Evropska komisija za obvladovanje slinavke in parkljevke (4), je Komisija sklenila „Izvedbeni sporazum MTF/INT/003/EGS911100 (TFEU970089129) o stalnih aktivnostih, ki jih financira ES in izvaja Evropska komisija FAO za obvladovanje slinavke in parkljevke“, ki je bil podpisan 1. septembra 2005 in se je uporabljal od 1. januarja 2005 do 31. decembra 2008.

               (11)

               Primerno je obnoviti navedeni izvedbeni sporazum in določiti prispevek Skupnosti k Odškodninskemu skladu 911100MTF/INT/003/EGS.

               (12)

               Glede na zaporedni širitvi Evropske unije v letih 2004 in 2007 je prispevek Skupnosti primerno določiti v znesku največ 8 000 000 EUR za obdobje štirih let. Proračun Odškodninskega sklada za leto 2009 mora biti sestavljen iz končnega stanja sredstev na dan 31. decembra 2008 in prispevka Skupnosti, da se doseže znesek, ki bo v USD enakovreden 2 000 000 EUR. Pozneje se odhodki zagotovijo z letnimi prenosi.

               (13)

               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –

         SKLENILA:
   Člen 1
   1.   Stanje Odškodninskega sklada 911100MTF/INT/003/EGS (TFEU 970089129) (v nadaljnjem besedilu: Odškodninski sklad) z dne 31. decembra 2008 je določeno pri 677 855 EUR.
   2.   Finančni prispevek Skupnosti k Odškodninskemu skladu se določi v znesku največ 8 000 000 EUR za obdobje štirih let od 1. januarja 2009.
   3.   Prvi obrok zneska iz odstavka 2 za leto 2009 se sestavi iz:

               (a)

               stanja iz odstavka 1;

               (b)

               prispevka Skupnosti, potrebnega za skupni znesek, enakovreden 2 000 000 EUR v USD.

         4.   Odhodki Odškodninskega sklada v letih 2009, 2010, 2011 in 2012 se zagotovijo z letnimi prispevki Skupnosti, plačljivimi v letih 2010, 2011, 2012 in 2013. Vendar je plačilo teh prispevkov odvisno od razpoložljivih sredstev v proračunu Skupnosti.
   5.   Letni prispevki Skupnosti iz odstavka 4 temeljijo na finančnem poročilu, ki ga Evropska komisija za obvladovanje slinavke in parkljevke (EUFMD) pripravi za letno sejo izvršnega odbora ali polletno splošno sejo EUFMD na podlagi podrobne dokumentacije v skladu s pravili Organizacije za prehrano in kmetijstvo (FAO).
   Člen 2
   1.   Izvedbeni sporazum o uporabi in delovanju Odškodninskega sklada se sklene med Komisijo in FAO za obdobje štirih let z začetkom 1. januarja 2009.
   2.   Odškodninski sklad skupaj upravljata Komisija in EUFMD v skladu z izvedbenim sporazumom iz odstavka 1.

      V Bruslju, 22. junija 2009

            Za Komisijo

         Androulla VASSILIOU

            Članica Komisije

      (1)  UL L 224, 18.8.1990, str. 19.

      (2)  UL L 224, 18.8.1990, str. 13.

      (3)  UL L 306, 22.11.2003, str. 1.

      (4)  UL L 151, 14.6.2005, str. 26.


title: Sklep št. E1 z dne 12. junija 2009 o praktičnih pravilih za prehodno obdobje za izmenjavo podatkov po elektronski poti iz člena 4 Uredbe (ES) št. 987/2009 Evropskega parlamenta in Sveta (Besedilo velja za EGP in za sporazum ES/Švica)

text:
               24.4.2010

               SL

               Uradni list Evropske unije

               C 106/9

         SKLEP št. E1
   z dne 12. junija 2009
   o praktičnih pravilih za prehodno obdobje za izmenjavo podatkov po elektronski poti iz člena 4 Uredbe (ES) št. 987/2009 Evropskega parlamenta in Sveta
   (Besedilo velja za EGP in za sporazum ES/Švica)
   2010/C 106/03
   UPRAVNA KOMISIJA ZA KOORDINACIJO SISTEMOV SOCIALNE VARNOSTI JE –
   ob upoštevanju člena 72(a) Uredbe (ES) št. 883/2004 Evropskega parlamenta in Sveta z dne 29. aprila 2004 o koordinaciji sistemov socialne varnosti (1), v skladu s katerim je Upravna komisija pristojna za obravnavo vseh vprašanj v zvezi z uporabo ali razlago, ki izhajajo iz določb Uredbe (ES) št. 883/2004 in Uredbe (ES) št. 987/2009 Evropskega parlamenta in Sveta z dne 16. septembra 2009 o določitvi podrobnih pravil za izvajanje Uredbe (ES) št. 883/2004 o koordinaciji sistemov socialne varnosti (2),
   ob upoštevanju člena 72(d) Uredbe (ES) št. 883/2004 o koordinaciji sistemov socialne varnosti, v skladu s katerim Upravna komisija spodbuja uporabo novih tehnologij, kolikor je mogoče,
   ob upoštevanju člena 4 Uredbe (ES) št. 987/2009, v skladu s katerim se „[p]odatki […] med nosilci ali organi za zvezo prenašajo po elektronski poti […]“ in „Upravna komisija določi strukturo, vsebino, obliko ter podrobna pravila za izmenjavo dokumentov in strukturiranih elektronskih dokumentov“,
   ob upoštevanju člena 95 Uredbe (ES) št. 987/2009 o prehodnem obdobju, ki določa, da lahko „[v]saka država članica […] uveljavlja prehodno obdobje za elektronsko izmenjavo podatkov […]“ in da „[p]rehodno obdobje ni daljše od 24 mesecev od dneva začetka veljavnosti izvedbene uredbe“,
   ob upoštevanju naslednjega:

               (1)

               Člen 95 Uredbe (ES) št. 987/2009 Upravno komisijo pooblašča za določitev praktičnih pravil za vsa potrebna prehodna obdobja, da se zagotovi nujna izmenjava podatkov za uporabo osnovne uredbe in izvedbene uredbe.

               (2)

               Pojasniti je treba osnovna načela, ki jih morajo uporabljati nosilci v prehodnem obdobju.

               (3)

               Pričakuje se, da se bo po datumu začetka veljavnosti novih uredb še vedno obravnavalo znatno število zahtevkov, v zvezi s katerimi pravica izhaja iz Uredbe Sveta (EGS) št. 1408/71 (3) pred tem datumom, in da se v zvezi s temi zahtevki predlaga, da bo izmenjava informacij na splošno temeljila na postopkih iz Uredbe (EGS) št. 1408/71 in Uredbe Sveta (EGS) št. 574/72 (4), vključno z uporabo e-obrazcev.

               (4)

               Člen 94(1) Uredbe (ES) št. 987/2009 pomeni, da se „dajatev odmeri dvakrat“ v okoliščinah iz prejšnje uvodne izjave, pri čemer upravičenec prejme višji znesek.

               (5)

               Kljub temu se v praksi v veliki večini primerov, če ne v vseh, dodelitev na podlagi prejšnjih uredb ne bo izboljšala z uporabo novih uredb. Zato se ugotavlja, da je nerealno pričakovati, da bodo nosilci v teh okoliščinah izvajali dvojne postopke v skladu z uredbama (EGS) št. 574/72 in (ES) št. 987/2009.

               (6)

               Odstavek 5 Sklepa št. H1 (5) pojasnjuje status potrdil (e-obrazcev) in evropske kartice zdravstvenega zavarovanja (vključno z začasnimi nadomestnimi potrdili), izdanih pred datumom začetka veljavnosti uredb (ES) št. 883/2004 in (ES) št. 987/2009.

               (7)

               V prehodnem obdobju se države članice popolnoma same odločijo, kdaj so se pripravljene vključiti v elektronsko izmenjavo informacij socialne varnosti (EESSI) v celoti ali po posameznem sektorju.
               V skladu s pogoji iz člena 71(2) Uredbe (ES) št. 883/2004 –

         SKLENILA:

               1.

               V prehodnem obdobju so vodilna načela dobro sodelovanje med nosilci, pragmatizem in prožnost. Predvsem je najpomembnejša potreba po zagotavljanju neoviranega prehoda za državljane, ki uveljavljajo svoje pravice v skladu z novima uredbama.

               2.

               Po datumu začetka veljavnosti uredb (ES) št. 883/2004 in (ES) št. 987/2009 bodo strukturirani elektronski dokumenti v papirni obliki nadomestili e-obrazce na podlagi uredb (EGS) št. 1408/71 in (EGS) št. 574/72.

               3.

               Ne glede na odstavek 2 lahko države članice, ki imajo nacionalne elektronske aplikacije, ki ustvarjajo e-obrazce, ali ki imajo vzpostavljene elektronske izmenjave (na primer projekti Build), katerih ni mogoče primerno zamenjati v tem časovnem okviru, te v prehodnem obdobju še naprej uporabljajo, če so pravice državljanov v skladu z novima uredbama v celoti zagotovljene.

               4.

               V vseh primerih nosilec v prehodnem obdobju sprejme ustrezne informacije v zvezi s katerim koli dokumentom, ki ga je izdal drug nosilec, tudi če temeljijo na zastareli obliki, vsebini ali strukturi. V primeru dvoma v zvezi s pravicami zadevnega državljana nosilec v duhu dobrega sodelovanja stopi v stik z nosilcem, ki je izdal dokument.

               5.

               Kot je navedeno v odstavku 5 Sklepa št. H1, bodo e-obrazci, dokumenti in evropske kartice zdravstvenega zavarovanja (vključno z začasnimi nadomestnimi potrdili), izdani pred datumom začetka veljavnosti uredb (ES) št. 883/2004 in (ES) št. 987/2009, še naprej veljali in jih bodo organi drugih držav članic upoštevali tudi po navedenem datumu, dokler se ne izteče njihov datum veljavnosti ali dokler niso umaknjeni ali nadomeščeni z dokumenti, izdanimi ali predloženimi v skladu z uredbama (ES) št. 883/2004 in (ES) št. 987/2009.

               6.

               Vsaka država članica lahko pristopi k izvajanju elektronske izmenjave informacij socialne varnosti (EESSI) na prožen in postopen način po posameznih sektorjih, ko bo omogočena povezava z EESSI prek dostopnih točk. Država članica se lahko tudi odloči, da se bo v EESSI vključila šele, ko bo omogočena povezava vseh sektorjev.

               7.

               „Omogočena povezava z EESSI“ pomeni, da lahko zadevni sektor/dostopna točka pošilja vsa sporočila v navedenem sektorju dostopnim točkam drugih držav članic ali jih od njih prejema.

               8.

               Informacije o tem, kateri sektor v kateri državi članici je povezan z EESSI, se vključijo na seznam, ki je na voljo nacionalnim nosilcem, upoštevajo pa se tudi v imeniku EESSI. Zato države članice pisno obvestijo Upravno komisijo pred datumom povezave.

               9.

               V prehodnem obdobju izmenjava informacij med dvema državama članicama znotraj sektorja poteka v okviru EESSI ali zunaj EESSI; poteka enotno, ne da bi to vplivalo na kakršne koli dvostranske dogovore, ki lahko na primer zadevajo skupno preskušanje ali usposabljanje ali podobne razloge.

               10.

               Standardizirana oblika za standardne elektronske dokumente v papirni obliki, ki jo odobri Upravna komisija, je na voljo nosilcem.

               11.

               Ta sklep se objavi v Uradnem listu Evropske unije. Uporablja se od dneva začetka veljavnosti Uredbe (ES) št. 987/2009.

            Predsednica Upravne komisije

         Gabriela PIKOROVÁ

      (1)  UL L 166, 30.4.2004, str. 1.

      (2)  UL L 284, 30.10.2009, str. 1.

      (3)  UL L 149, 5.7.1971, str. 2.

      (4)  UL L 74, 27.3.1972, str. 1.

      (5)  Glej stran 13 tega Uradnega lista.


title: 2012/193/EU: Sklep Sveta z dne 13. marca 2012 o sklenitvi Dogovora med Evropsko unijo ter Republiko Islandijo, Kneževino Lihtenštajn, Kraljevino Norveško in Švicarsko konfederacijo o sodelovanju teh držav pri delu odborov, ki Evropski komisiji pomagajo pri izvajanju njenih izvršilnih pooblastil v zvezi z izvajanjem, uporabo in razvojem schengenskega pravnega reda v imenu Unije

text:
               13.4.2012

               SL

               Uradni list Evropske unije

               L 103/3

         SKLEP SVETA
   z dne 13. marca 2012
   o sklenitvi Dogovora med Evropsko unijo ter Republiko Islandijo, Kneževino Lihtenštajn, Kraljevino Norveško in Švicarsko konfederacijo o sodelovanju teh držav pri delu odborov, ki Evropski komisiji pomagajo pri izvajanju njenih izvršilnih pooblastil v zvezi z izvajanjem, uporabo in razvojem schengenskega pravnega reda v imenu Unije
   (2012/193/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti členov 74, 77 in 79 v povezavi s členom 218(6)(a) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta,
   ob upoštevanju naslednjega:

               (1)

               Po tem, ko je Komisija 15. maja 2006 za to dobila pooblastilo, so bila zaključena pogajanja z Republiko Islandijo, Kneževino Lihtenštajn, Kraljevino Norveško in Švicarsko konfederacijo o sodelovanju teh držav pri delu odborov, ki Komisiji pomagajo pri izvajanju njenih izvršilnih pooblastil v zvezi z izvajanjem, uporabo in razvojem schengenskega pravnega reda.

               (2)

               V skladu s Sklepom Sveta 2012/192/EU (1) in s pridržkom njegove poznejše sklenitve je bil Dogovor med Evropsko unijo ter Republiko Islandijo, Kneževino Lihtenštajn, Kraljevino Norveško in Švicarsko konfederacijo o sodelovanju teh držav pri delu odborov, ki Evropski komisiji pomagajo pri izvajanju njenih izvršilnih pooblastil v zvezi z izvajanjem, uporabo in razvojem schengenskega pravnega reda (v nadaljnjem besedilu: Dogovor), podpisan v imenu Evropske unije dne 22. septembra 2011.

               (3)

               Dogovor bi bilo treba skleniti.

               (4)

               Ta sklep ne vpliva na stališče Združenega kraljestva v skladu s Protokolom o schengenskem pravnem redu, vključenem v okvir Evropske unije, ki je priložen Pogodbi o Evropski uniji in Pogodbi o delovanju Evropske unije, in v skladu s Sklepom Sveta 2000/365/ES z dne 29. maja 2000 o prošnji Združenega kraljestva Velika Britanija in Severna Irska za sodelovanje pri izvajanju nekaterih določb schengenskega pravnega reda (2).

               (5)

               Ta sklep ne vpliva na stališče Irske v skladu s Protokolom o schengenskem pravnem redu, vključenem v okvir Evropske unije, ki je priložen Pogodbi o Evropski uniji in Pogodbi o delovanju Evropske unije, in v skladu s Sklepom Sveta 2002/192/ES z dne 28. februarja 2002 o prošnji Irske, da sodeluje pri izvajanju nekaterih določb schengenskega pravnega reda (3).

               (6)

               Ta sklep ne vpliva na stališče Danske, v skladu s Protokolom o stališču Danske, ki je priložen Pogodbi o Evropski uniji in Pogodbi o delovanju Evropske unije –

         SPREJEL NASLEDNJI SKLEP:
   Člen 1
   Dogovor med Evropsko unijo ter Republiko Islandijo, Kneževino Lihtenštajn, Kraljevino Norveško in Švicarsko konfederacijo o sodelovanju teh držav pri delu odborov, ki Evropski komisiji pomagajo pri izvajanju njenih izvršilnih pooblastil v zvezi z izvajanjem, uporabo in razvojem schengenskega pravnega reda (v nadaljnjem besedilu: Dogovor), in priložena Skupna izjava se odobrita v imenu Unije.
   Besedilo Dogovora je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e), da v imenu Unije deponira(-jo) instrument o odobritvi iz člena 7(4) Dogovora in s tem izrazi(-jo) soglasje Unije o tem, da je navedeni dogovor zanjo zavezujoč.
   Člen 3
   Ta sklep začne veljati na dan objave v Uradnem listu Evropske unije.

      V Bruslju, 13. marca 2012

            Za Svet

            Predsednica

         M. VESTAGER

      (1)  Glej stran 1 tega Uradnega lista.

      (2)  UL L 131, 1.6.2000, str. 43.

      (3)  UL L 64, 7.3.2002, str. 20.
    ---documentbreak---

               13.4.2012

               SL

               Uradni list Evropske unije

               L 103/4

         DOGOVOR
   med Evropsko unijo ter Republiko Islandijo, Kneževino Lihtenštajn, Kraljevino Norveško in Švicarsko konfederacijo o sodelovanju teh držav pri delu odborov, ki Evropski komisiji pomagajo pri izvajanju njenih izvršilnih pooblastil v zvezi z izvajanjem, uporabo in razvojem schengenskega pravnega reda
   EVROPSKA UNIJA
   ter
   REPUBLIKA ISLANDIJA
   (v nadaljnjem besedilu: Islandija),
   KNEŽEVINA LIHTENŠTAJN
   (v nadaljnjem besedilu: Lihtenštajn),
   KRALJEVINA NORVEŠKA
   (v nadaljnjem besedilu: Norveška) in
   ŠVICARSKA KONFEDERACIJA
   (v nadaljnjem besedilu: Švica)
   (v nadaljnjem besedilu skupaj: pridružene države) SO SE –
   OB UPOŠTEVANJU Sporazuma, sklenjenega 18. maja 1999 med Svetom Evropske unije in Republiko Islandijo ter Kraljevino Norveško o pridružitvi obeh k izvajanju, uporabi in razvoju schengenskega pravnega reda (v nadaljnjem besedilu: Pridružitveni sporazum z Islandijo in Norveško),
   OB UPOŠTEVANJU Sporazuma, podpisanega 26. oktobra 2004 med Evropsko unijo, Evropsko skupnostjo in Švicarsko konfederacijo o pridružitvi Švicarske konfederacije k izvajanju, uporabi in razvoju schengenskega pravnega reda (v nadaljnjem besedilu: Pridružitveni sporazum s Švico),
   OB UPOŠTEVANJU Protokola, podpisanega 28. februarja 2008 med Evropsko unijo, Evropsko skupnostjo, Švicarsko konfederacijo in Kneževino Lihtenštajn o pristopu Kneževine Lihtenštajn k Sporazumu med Evropsko unijo, Evropsko skupnostjo in Švicarsko konfederacijo o pridružitvi Švicarske konfederacije k izvajanju, uporabi in razvoju schengenskega pravnega reda (v nadaljnjem besedilu: Pridružitveni protokol z Lihtenštajnom),
   OB UPOŠTEVANJU Sporazuma v obliki izmenjave pisem, sklenjenega 18. maja 1999 med Svetom Evropske unije ter Republiko Islandijo in Kraljevino Norveško o odborih, ki pomagajo Evropski komisiji pri izvajanju njenih izvršilnih pooblastil,
   OB UPOŠTEVANJU Sporazuma v obliki izmenjave pisem, podpisanega 26. oktobra 2004 med Svetom Evropske unije in Švicarsko konfederacijo o odborih, ki pomagajo Evropski komisiji pri izvajanju njenih izvršilnih pooblastil,
   OB UPOŠTEVANJU Izjave k Pridružitvenemu protokolu z Lihtenštajnom, podpisane 28. februarja 2008, o sodelovanju v odborih, ki pomagajo Evropski komisiji pri izvajanju njenih izvršilnih pooblastil,
   GLEDE NA to, da se novi akti ali ukrepi schengenskega pravnega reda, ki jih sprejme Evropska komisija (v nadaljnjem besedilu: Komisija), pri izvajanju svojih izvršilnih pooblastil in za katere so bili uporabljeni postopki, določeni v tem dogovoru, uporabljajo sočasno za Evropsko unijo in njene zadevne države članice ter pridružene države,
   GLEDE NA potrebo, da se zagotovita uporaba in enotno izvajanje novih aktov ali ukrepov schengenskega pravnega reda, ki zahtevata sodelovanje pridruženih držav pri delu odborov, ki Komisiji pomagajo pri izvajanju njenih izvršilnih pooblastil, kadar se sprejemajo odločitve o aktih ali ukrepih, ki pomenijo razvoj schengenskega pravnega reda,
   KER se v pridružitvenih sporazumih ne obravnavajo podrobna pravila za sodelovanje pridruženih držav pri delu odborov, ki Komisiji pomagajo pri izvajanju njenih izvršilnih pooblastil, kadar se sprejemajo odločitve o aktih ali ukrepih, ki pomenijo razvoj schengenskega pravnega reda,
   KER je sodelovanje Republike Islandije, Kraljevine Norveške in Kneževine Lihtenštajn v odboru, ki Komisiji pomaga pri izvajanju njenih izvršilnih pooblastil, ustanovljenem z Direktivo Evropskega parlamenta in Sveta 95/46/ES z dne 24. oktobra 1995 o varstvu posameznikov pri obdelavi osebnih podatkov in o prostem pretoku takih podatkov (1), sedaj predvideno v Sporazumu o Evropskem gospodarskem prostoru, medtem ko je sodelovanje Švicarske konfederacije v tem odboru predvideno v izmenjavi pisem, ki so priložena Pridružitvenemu sporazumu s Švico –
   DOGOVORILE O NASLEDNJEM:
   Člen 1
   Ta dogovor se uporablja za akte ali ukrepe, s katerimi se spreminja ali dopolnjuje schengenski pravni red in jih je Komisija sprejela pri izvajanju svojih izvršilnih pooblastil v zvezi z izvajanjem, uporabo in razvojem schengenskega pravnega reda.
   Člen 2
   1.   Pridružene države se kot opazovalke vključijo v delo odborov iz Priloge k temu dogovoru, ki Komisiji pomagajo pri izvajanju njenih izvršilnih pooblastil v zvezi z izvajanjem, uporabo in razvojem schengenskega pravnega reda (v nadaljnjem besedilu: schengenski komitološki odbori).
   2.   Ko je z novim aktom, s katerim se spreminja ali nadgrajuje schengenski pravni red, ustanovljen nov odbor, ki Komisiji pomaga pri izvajanju njenih izvršilnih pooblastil, se pridružene države vključijo v delo tega odbora, ko začne veljati akt, s katerim je odbor ustanovljen.
   3.   Komisija redno posodablja seznam schengenskih komitoloških odborov in ga objavi v Uradnem listu Evropske unije.
   Člen 3
   1.   Predstavniki pridruženih držav se vključijo v delo schengenskih komitoloških odborov, kot je opisano v tem členu.
   2.   Pridružene države imajo v schengenskih komitoloških odborih možnost:

               —

               pojasniti težave, s katerimi se srečujejo pri določenem aktu ali ukrepu v zvezi z izvajanjem, uporabo ali razvojem schengenskega pravnega reda, ali odzvati se na težave, s katerimi se srečujejo druge delegacije,

               —

               izraziti svoja stališča do kakršnih koli vprašanj v zvezi s pripravo in razvojem določb, ki jih zadevajo, ali njihovem izvajanju.

         3.   Pridružene države imajo v schengenskih komitoloških odborih pravico dajati predloge. Komisija lahko po razpravi take predloge preuči, da bi oblikovala predlog ali prevzela pobudo.
   4.   Pridružene države ne sodelujejo pri glasovanju schengenskih komitoloških odborov in se med glasovanjem odborov umaknejo.
   5.   Kadar se skličejo sestanki schengenskih komitoloških odborov, pridružene države prejmejo dnevne rede, osnutke ukrepov, glede katerih so zaprošene za mnenje, in vse druge ustrezne delovne dokumente, in sicer sočasno z državami članicami EU.
   6.   Načela in pogoji glede dostopa javnosti do dokumentov schengenskih komitoloških odborov so enaki kot načela in pogoji, ki se uporabljajo za dokumente Komisije (2).
   7.   Za namen uporabe tega dogovora in pri določanju postopkovnih vidikov schengenskih komitoloških odborov se navede sklicevanje na ta člen.
   Člen 4
   Komisija se pri oblikovanju predlogov, s katerimi se spreminjajo ali nadgrajujejo določbe schengenskega pravnega reda, neformalno posvetuje s strokovnjaki pridruženih držav, tako kakor se pri oblikovanju predlogov posvetuje s strokovnjaki držav članic Evropske unije (v nadaljnjem besedilu: države članice).
   Člen 5
   1.   Nove akte ali ukrepe, ki pomenijo razvoj schengenskega pravnega reda, sprejmejo pristojne institucije Evropske unije (3).
   Ob upoštevanju odstavka 3,

               —

               taki akti ali ukrepi začnejo veljati sočasno za Evropsko unijo in njene zadevne države članice ter za pridružene države, razen če je v teh aktih ali ukrepih izrecno drugače navedeno,

               —

               s sprejetjem takih aktov ali ukrepov v vsaki pridruženi državi nastanejo pravice in obveznosti med navedeno pridruženo državo na eni strani ter Evropsko unijo in tistimi njenimi državami članicami, ki jih ti akti in ukrepi zavezujejo, na drugi strani.

         2.   Sprejetje aktov ali ukrepov iz odstavka 1, za katere so bili uporabljeni postopki, določeni v tem dogovoru, se sporoči pridruženim državam.
   Sprejetje aktov ali ukrepov iz odstavka 1 pridruženim državam sporoči generalni sekretariat Komisije s sklicevanjem na ta člen, če se o sprejetju teh aktov ali ukrepov uradno obvesti države članice.
   Če generalni sekretariat Komisije držav članic uradno ne obvesti o sprejetju aktov ali ukrepov iz odstavka 1, sprejetje teh aktov ali ukrepov pridruženim državam sporoči generalni direktorat Komisije, pristojen za sprejetje zadevnih aktov ali ukrepov, s sklicevanjem na ta člen.
   3.   Vsaka pridružena država samostojno odloči, ali bo sprejela vsebino aktov ali ukrepov iz odstavka 1 in jih izvajala v svojem notranjem pravnem redu. O teh odločitvah se Komisijo uradno obvesti v 30 dneh od dneva, ko Komisija sporoči zadevne akte ali ukrepe.
   Za sprejetje aktov in ukrepov iz odstavka 1 s strani pridruženih držav in posledice njihovega nesprejetja se uporabljajo naslednje določbe:

               —

               Islandija in Norveška: člen 8 Pridružitvenega sporazuma z Islandijo in Norveško,

               —

               Švica: člen 7 Pridružitvenega sporazuma s Švico,

               —

               Lihtenštajn: člen 5 Pridružitvenega protokola z Lihtenštajnom.

         Člen 6
   1.   Kar zadeva upravne stroške, povezane z izvajanjem tega dogovora, pridružene države letno prispevajo v splošni proračun Evropske unije v skladu z deležem bruto domačega proizvoda svoje države glede na bruto domači proizvod vseh sodelujočih držav znesek 500 000 EUR, ob upoštevanju letne prilagoditve glede na stopnjo inflacije v Evropski uniji.
   Znesek 500 000 EUR se prilagodi z izmenjavo pisem, če tako zahteva razvoj števila schengenskih komitoloških odborov, v katerih sodelujejo pridružene države, ali pogostost sestankov.
   2.   Potni stroški predstavnikov, ki sodelujejo na sestankih schengenskih komitoloških odborov, se ne povrnejo.
   Člen 7
   1.   Generalni sekretar Sveta Evropske unije opravlja naloge depozitarja tega dogovora.
   2.   Evropska unija in pridružene države ta dogovor odobrijo v skladu z notranjimi postopki.
   3.   Za začetek veljavnosti tega dogovora, je potrebna odobritev Evropske unije in vsaj ene pridružene države.
   4.   Ta dogovor začne veljati med Evropsko unijo in zadevno pridruženo državo prvi dan drugega meseca po deponiranju zadevnega instrumenta o odobritvi ali ratifikaciji pri depozitarju.
   5.   Za Lihtenštajn začne ta dogovor veljati šele, ko začne veljati Pridružitveni protokol z Lihtenštajnom.
   Člen 8
   1.   Za Norveško in Islandijo ta dogovor preneha veljati, ko preneha veljati zadevni pridružitveni sporazum z Islandijo ali Norveško.
   2.   Za Švico ta dogovor preneha veljati, ko preneha veljati Pridružitveni sporazum s Švico.
   3.   Za Lihtenštajn ta dogovor preneha veljati, ko preneha veljati Pridružitveni protokol z Lihtenštajnom.
   4.   Depozitar je o prenehanju veljavnosti uradno obveščen.
   Člen 9
   Ta dogovor in Skupna izjava sta sestavljena v enem izvirniku v angleškem, bolgarskem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem, švedskem, islandskem in norveškem jeziku, pri čemer so besedila v vseh teh jezikih enako verodostojna.

      Съставено в Брюксел на двадесет и втори септември две хиляди и единадесета година.
      Hecho en Bruselas, el veintidós de septiembre de dos mil once.
      V Bruselu dne dvacátého druhého září dva tisíce jedenáct.
      Udfærdiget i Bruxelles den toogtyvende september to tusind og elleve.
      Geschehen zu Brüssel am zweiundzwanzigsten September zweitausendelf.
      Kahe tuhande üheteistkümnenda aasta septembrikuu kahekümne teisel päeval Brüsselis.
      Έγινε στις Βρυξέλλες, στις είκοσι δύο Σεπτεμβρίου δύο χιλιάδες έντεκα.
      Done at Brussels on the twenty-second day of September in the year two thousand and eleven.
      Fait à Bruxelles, le vingt-deux septembre deux mille onze.
      Fatto a Bruxelles, addì ventidue settembre duemilaundici.
      Briselē, divi tūkstoši vienpadsmitā gada divdesmit otrajā septembrī.
      Priimta du tūkstančiai vienuoliktų metų rugsėjo dvidešimt antrą dieną Briuselyje.
      Kelt Brüsszelben, a kétezer-tizenegyedik év szeptember huszonkettedik napján.
      Magħmul fi Brussell, fit-tnejn u għoxrin jum ta' Settembru tas-sena elfejn u ħdax.
      Gedaan te Brussel, de tweeëntwintigste september tweeduizend elf.
      Sporządzono w Brukseli dnia dwudziestego drugiego września roku dwa tysiące jedenastego.
      Feito em Bruxelas, em vinte e dois de setembro de dois mil e onze.
      Întocmit la Bruxelles la douăzeci și doi septembrie două mii unsprezece.
      V Bruseli dňa dvadsiateho druhého septembra dvetisícjedenásť.
      V Bruslju, dne dvaindvajsetega septembra leta dva tisoč enajst.
      Tehty Brysselissä kahdentenakymmenentenätoisena päivänä syyskuuta vuonna kaksituhattayksitoista.
      Som skedde i Bryssel den tjugoandra september tjugohundraelva.
      Gjört í Brussel þann tuttugasta og annan september árið tvö þúsund og ellefu.
      Utferdiget i Brussel den tjueandre september to tusen og elleve.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         Fyrir hönd lýðveldisins Íslands

         Für das Fürstentum Liechtenstein

         For Kongeriket Norge

         Für die Schweizerische Eidgenossenschaft
         Pour la Confédération suisse
         Per la Confederazione svizzera

      (1)  UL L 281, 23.11.1995, str. 31.

      (2)  Uredba Evropskega parlamenta in Sveta (ES) št. 1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije (UL L 145, 31.5.2001, str. 43).

      (3)  Komisija v trenutku podpisa tega dogovora te akte ali ukrepe sprejme v skladu z Uredbo (EU) št. 182/2011 Evropskega parlamenta in Sveta z dne 16. februarja 2011 o določitvi splošnih pravil in načel, na podlagi katerih države članice nadzirajo izvajanje izvedbenih pooblastil Komisije, (UL L 55, 28.2.2011, str. 13) ali jih sprejme v skladu s členom 5a Sklepa Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil (UL L 184, 17.7.1999, str. 23), kakor je bil nazadnje spremenjen s Sklepom Sveta 2006/512/ES z dne 17. julija 2006 (UL L 200, 22.7.2006, str. 11).
   PRILOGA
   Seznam obstoječih odborov, ki Evropski komisiji pomagajo pri izvajanju njenih izvršilnih pooblastil v zvezi z izvajanjem, uporabo in razvojem schengenskega pravnega reda:

               —

               odbor, ustanovljen z Uredbo Sveta (ES) št. 1683/95 z dne 29. maja 1995 o enotni obliki za vizume (1),

               —

               odbor, ustanovljen z Uredbo (ES) št. 1987/2006 Evropskega parlamenta in Sveta z dne 20. decembra 2006 o vzpostavitvi, delovanju in uporabi druge generacije schengenskega informacijskega sistema (SIS II) (2) in Sklepom Sveta 2007/533/PNZ z dne 12. junija 2007 o vzpostavitvi, delovanju in uporabi druge generacije schengenskega informacijskega sistema (SIS II) (3); ta odbor Komisiji pomaga tudi pri uporabi naslednjih pravnih instrumentov:

                           —

                           Uredbe (ES) št. 767/2008 Evropskega parlamenta in Sveta z dne 9. julija 2008 o vizumskem informacijskem sistemu (VIS) in izmenjavi podatkov med državami članicami o vizumih za kratkoročno prebivanje (Uredba VIS) (4),

                           —

                           Uredbe Sveta (ES) št. 1104/2008 z dne 24. oktobra 2008 o migraciji s schengenskega informacijskega sistema (SIS 1+) na drugo generacijo schengenskega informacijskega sistema (SIS II) (5),

                           —

                           Sklepa Sveta 2008/839/PNZ z dne 24. oktobra 2008 o migraciji s schengenskega informacijskega sistema (SIS 1+) na drugo generacijo schengenskega informacijskega sistema (SIS II) (6),

               —

               odbor, ustanovljen s Sklepom Sveta 2004/201/PNZ z dne 19. februarja 2004 o postopkih za spremembo Priročnika Sirene (7) in Uredbo Sveta (ES) št. 378/2004 z dne 19. februarja 2004 o postopkih za spremembo Priročnika Sirene (8) – za pomoč Evropski komisiji pri spremembi Priročnika Sirene,

               —

               odbor, ustanovljen z Odločbo Sveta 2005/267/ES z dne 16. marca 2005 o vzpostavitvi varnega spletno podprtega informacijskega in usklajevalnega omrežja, namenjenega službam držav članic za migracije (9),

               —

               odbor, ustanovljen z Uredbo (ES) št. 562/2006 Evropskega parlamenta in Sveta z dne 15. marca 2006 o Zakoniku Skupnosti o pravilih, ki urejajo gibanje oseb prek meja (Zakonik o schengenskih mejah) (10) – za pomoč Evropski komisiji na področju zunanjih meja,

               —

               odbor za „Solidarnost in upravljanje migracijskih tokov“, ustanovljen z Odločbo št. 574/2007/ES Evropskega parlamenta in Sveta z dne 23. maja 2007 o ustanovitvi Sklada za zunanje meje za obdobje 2007–2013 v okviru splošnega programa „Solidarnost in upravljanje migracijskih tokov“ (11),

               —

               odbor, ustanovljen z Uredbo (ES) št. 810/2009 Evropskega parlamenta in Sveta z dne 13. julija 2009 o vizumskem zakoniku Skupnosti (Vizumski zakonik) (12) – „Vizumski odbor“.

      (1)  UL L 164, 14.7.1995, str. 1.

      (2)  UL L 381, 28.12.2006, str. 4.

      (3)  UL L 205, 7.8.2007, str. 63.

      (4)  UL L 218, 13.8.2008, str. 60.

      (5)  UL L 299, 8.11.2008, str. 1.

      (6)  UL L 299, 8.11.2008, str. 43.

      (7)  UL L 64, 2.3.2004, str. 45.

      (8)  UL L 64, 2.3.2004, str. 5.

      (9)  UL L 83, 1.4.2005, str. 48.

      (10)  UL L 105, 13.4.2006, str. 1.

      (11)  UL L 144, 6.6.2007, str. 22.

      (12)  UL L 243, 15.9.2009, str. 1.
 ---documentbreak--- NA ---documentbreak---

               13.4.2012

               SL

               Uradni list Evropske unije

               L 103/10

         SKUPNA IZJAVA POGODBENIC O POSEBNI PRIDRUŽITVI K IZVAJANJU, UPORABI IN RAZVOJU SCHENGENSKEGA PRAVNEGA REDA
   Pogodbenice skupno izjavljajo, da se posebna pridružitev Republike Islandije, Kneževine Lihtenštajn, Kraljevine Norveške in Švicarske konfederacije k izvajanju, uporabi in razvoju schengenskega pravnega reda ne šteje za pravni ali politični precedenčni primer za nobeno drugo področje sodelovanja med Evropsko unijo in temi državami.


title: 2008/305/ES: Sklep Sveta z dne 18. februarja 2008 o sklenitvi Sporazuma med Evropsko skupnostjo in Republiko Panamo o nekaterih vidikih zračnih prevozov

text:
               16.4.2008

               SL

               Uradni list Evropske unije

               L 106/6

         SKLEP SVETA
   z dne 18. februarja 2008
   o sklenitvi Sporazuma med Evropsko skupnostjo in Republiko Panamo o nekaterih vidikih zračnih prevozov
   (2008/305/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 80(2) Pogodbe v povezavi s prvim stavkom prvega pododstavka člena 300(2) in prvim pododstavkom člena 300(3) Pogodbe,
   ob upoštevanju predloga Komisije,
   ob upoštevanju mnenja Evropskega parlamenta,
   ob upoštevanju naslednjega:

               (1)

               Svet je dne 5. junija 2003 pooblastil Komisijo, da začne pogajanja s tretjimi državami o zamenjavi nekaterih določb v obstoječih dvostranskih sporazumih s sporazumom Skupnosti.

               (2)

               Komisija je v imenu Skupnosti v pogajanjih dosegla sporazum z Republiko Panamo o nekaterih vidikih zračnih prevozov (v nadaljnjem besedilu „Sporazum“) v skladu z mehanizmi in direktivami iz Priloge k Sklepu Sveta, ki pooblašča Komisijo, da začne pogajanja s tretjimi državami o zamenjavi nekaterih določb v obstoječih dvostranskih sporazumih s sporazumom Skupnosti.

               (3)

               Ta sporazum je bil podpisan v imenu Evropske skupnosti 1. oktobra 2007, s pridržkom morebitne poznejše sklenitve.

               (4)

               Sporazum bi bilo treba odobriti –

         SKLENIL:
   Člen 1
   1.   Sporazum med Evropsko skupnostjo in Republiko Panamo o nekaterih vidikih zračnih prevozov se odobri v imenu Skupnosti.
   2.   Besedilo Sporazuma je priloženo temu sklepu (1).
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za uradno objavo, predvideno v členu 9(1) Sporazuma.

      V Bruslju, 18. februarja 2008

            Za Svet

            Predsednik

         D. RUPEL

      (1)  Glej stran 7 tega Uradnega lista.
    ---documentbreak---

               16.4.2008

               SL

               Uradni list Evropske unije

               L 106/7

         SPORAZUM
   med Evropsko skupnostjo in Republiko Panamo o nekaterih vidikih zračnih prevozov
   EVROPSKA SKUPNOST
   na eni strani in
   REPUBLIKA PANAMA
   na drugi strani
   (v nadaljnjem besedilu „pogodbenici“) STA SE –
   OB UGOTOVITVI, da dvostranski sporazumi o zračnem prevozu, sklenjeni med več državami članicami Evropske skupnosti in Republiko Panamo, vsebujejo določbe, ki so v nasprotju z zakonodajo Skupnosti,
   OB UGOTOVITVI, da ima Evropska skupnost izključno pristojnost v zvezi z več vidiki, ki bi morali biti vključeni v dvostranske sporazume o zračnih prevozih med državami članicami Evropske skupnosti in tretjimi državami,
   OB UGOTOVITVI, da imajo po pravu Evropske skupnosti letalski prevozniki Skupnosti s sedežem v državi članici pravico do nediskriminatornega dostopa do zračnih poti med državami članicami Evropske skupnosti in tretjimi državami,
   OB UPOŠTEVANJU sporazumov med Evropsko skupnostjo in nekaterimi tretjimi državami, ki državljanom teh tretjih držav omogočajo, da pridobijo lastništvo v letalskih prevoznikih, ki so licencirani v skladu z zakonodajo Evropske skupnosti,
   OB PRIZNAVANJU, da se morajo nekatere določbe dvostranskih sporazumov o zračnih prevozih med državami članicami Evropske skupnosti in Republiko Panamo, ki so v nasprotju z zakonodajo Evropske skupnosti, popolnoma uskladiti s to zakonodajo zaradi vzpostavitve trdne pravne podlage za zračne prevoze med Evropsko skupnostjo in Republiko Panamo ter ohranitve stalnosti takšnih zračnih prevozov,
   OB UGOTOVITVI, da Evropska skupnost v okviru teh pogajanj nima namena povečati skupnega obsega zračnega prometa med Evropsko skupnostjo in Republiko Panamo, vplivati na ravnovesje med letalskimi prevozniki Skupnosti in letalskimi prevozniki Republike Paname ali se pogajati o spremembah določb obstoječih dvostranskih sporazumov o zračnih prevozih v zvezi s prometnimi pravicami –
   DOGOVORILI O NASLEDNJEM:
   Člen 1
   Splošne določbe
   1.   V tem sporazumu „države članice“ pomenijo države članice Evropske skupnosti. „Države članice LACAC“ pomenijo države članice Latinskoameriške komisije za civilno letalstvo.
   2.   Sklicevanja v posameznem sporazumu, navedenem v Prilogi I, na državljane države članice, ki je pogodbenica navedenega sporazuma, se razumejo kakor sklicevanja na državljane držav članic Evropske skupnosti.
   3.   Sklicevanja v posameznem sporazumu, navedenem v Prilogi I, na letalske prevoznike ali letalske družbe države članice, ki je pogodbenica navedenega sporazuma, se razumejo kot sklicevanja na letalske prevoznike ali letalske družbe, ki jih določi navedena država članica.
   Člen 2
   Določitev, pooblastitev in preklic
   1.   Določbe v odstavkih 2 in 3 tega člena nadomestijo ustrezne določbe v členih, ki so navedeni v Prilogi II(a) in (b), o določitvi letalskega prevoznika s strani zadevne države članice, njegovih pooblastil in dovoljenj, ki jih prizna Republika Panama, ter zavrnitvi, preklicu, začasnem odvzemu ali omejitvi pooblastil ali dovoljenj letalskega prevoznika. Določbe v odstavkih 4 in 5 tega člena nadomestijo ustrezne določbe v členih, ki so navedeni v Prilogi II(a) in (b), o določitvi letalskega prevoznika s strani Republike Paname, njegovih pooblastil in dovoljenj, ki jih prizna država članica, ter zavrnitvi, preklicu, začasnem odvzemu ali omejitvi pooblastil ali dovoljenj letalskega prevoznika.
   2.   Ob prejemu določitve s strani države članice, Republika Panama prizna ustrezna pooblastila in dovoljenja, z najmanjšo postopkovno zamudo, pod pogojem da:

               (i)

               ima letalski prevoznik sedež v skladu s Pogodbo o ustanovitvi Evropske skupnosti na ozemlju države članice, ki ga je določila, in ima veljavno operativno licenco v skladu z zakonodajo Evropske skupnosti;

               (ii)

               država članica, ki je pristojna za izdajo spričevala letalskega prevoznika, izvaja in vzdržuje učinkovit predpisani nadzor letalskega prevoznika in je ustrezni letalski organ v določitvi jasno opredeljen; in

               (iii)

               je letalski prevoznik neposredno v lasti ali je večinski lastnik država članica in/ali državljani države članice in/ali drugih držav, ki so navedene v Prilogi III, in/ali državljanov teh drugih držav, in da izvajajo te države in/ali ti državljani učinkovit nadzor.

         3.   Republika Panama lahko zavrne, prekliče, začasno odvzame ali omeji pooblastila ali dovoljenja letalskega prevoznika, ki ga določi država članica, če:

               (i)

               letalski prevoznik nima v skladu s Pogodbo o ustanovitvi Evropske skupnosti sedeža na ozemlju države članice, ki ga je določila, ali nima veljavne operativne licence v skladu z zakonodajo Evropske skupnosti; ali

               (ii)

               država članica, ki je pristojna za izdajo spričevala letalskega prevoznika, ne izvaja ali ne vzdržuje učinkovitega predpisanega nadzora letalskega prevoznika ali ustrezni letalski organ v določitvi ni jasno opredeljen; ali

               (iii)

               letalski prevoznik ni neposredno v lasti ali njegov večinski lastnik ni država članica in/ali državljani države članice in/ali drugih držav, ki so navedene v Prilogi III, in/ali državljani teh drugih držav, in da te države in/ali državljani nimajo učinkovitega nadzora; ali

               (iv)

               letalski prevoznik že ima operativno licenco v skladu z dvostranskim sporazumom med Republiko Panamo in drugo državo članico ter lahko Republika Panama dokaže, da bi se z uveljavljanjem prometnih pravic iz tega sporazuma na progi, ki vključuje kraj v navedeni drugi državi članici, izognil omejitvam v zvezi s prometnimi pravicami, ki jih določa navedeni drugi sporazum; ali

               (v)

               ima letalski prevoznik spričevalo letalskega prevoznika, ki ga je izdala država članica, in ni dvostranskega sporazuma o zračnih prevozih med Republiko Panamo in navedeno državo članico ter so bile prometne pravice navedene države članice letalskemu prevozniku, ki ga določi Republika Panama, zavrnjene.

         Pri izvajanju svoje pravice iz tega odstavka Republika Panama ne diskriminira med letalskimi prevozniki Skupnosti na podlagi državne pripadnosti.
   4.   Ko država članica sporoči svojo odločitev, Republika Panama po najkrajšem postopku dodeli ustrezna pooblastila in dovoljenja, pod pogojem, da:

               (i)

               ima letalski prevoznik sedež v Republiki Panami; ter

               (ii)

               da Republika Panama izvaja in vzdržuje učinkovit predpisani nadzor nad letalskim prevoznikom in je odgovorna za izdajo njegovega spričevala letalskega prevoznika; ter

               (iii)

               letalski prevoznik ni v neposredni lasti in njegov večinski lastnik ni država članica LACAC in/ali državljan držav članic LACAC in da te države in/ali državljani nimajo učinkovitega nadzora.

         5.   Država članica lahko zavrne, prekliče, začasno odvzame ali omeji pooblastilo ali dovoljenja letalskega prevoznika, ki ga določi Republika Panama, kadar:

               (i)

               letalski prevoznik nima sedeža v Republiki Panami; ali

               (ii)

               se ne izvaja učinkovit predpisani nadzor nad letalskim prevoznikom ali Republika Panama tega nadzora ne vzdržuje ali Republika Panama ni odgovorna za izdajo njegovega spričevala letalskega prevoznika; ali

               (iii)

               letalski prevoznik ni v neposredni lasti in njegov večinski lastnik ni država članica LACAC in/ali državljan držav članic LACAC in da te države in/ali državljani nimajo učinkovitega nadzora; ali

               (iv)

               letalski prevoznik že ima operativno licenco v skladu z dvostranskim sporazumom med državo članico in drugo državo članico LACAC ter lahko država članica dokaže, da bi se z uveljavljanjem prometnih pravic v skladu s tem sporazumom na progi, ki vključuje kraj v navedeni drugi državi članici LACAC, izognil omejitvam v zvezi s prometnimi pravicami, ki jih določa navedeni drugi sporazum.

         Člen 3
   Varnost
   1.   Določbe iz odstavka 2 tega člena dopolnjujejo člene iz Priloge II(c).
   2.   Kadar država članica določi letalskega prevoznika, katerega predpisani nadzor izvaja in vzdržuje druga država članica, se pravice Republike Paname v skladu z varnostnimi predpisi iz sporazuma med državo članico, ki je določila letalskega prevoznika, in Republiko Panamo uporabljajo na enak način za to drugo državo članico pri sprejemanju, izvajanju ali vzdrževanju varnostnih standardov in za operativno licenco navedenega letalskega prevoznika.
   Člen 4
   Obdavčitev letalskega goriva
   1.   Določbe iz odstavkov 2 in 3 tega člena dopolnjujejo ustrezne določbe členov iz Priloge II(d).
   2.   Ne glede na kakršne koli druge nasprotne določbe nobena določba sporazumov iz Priloge II(d) ne preprečuje državi članici, da na nediskriminatorni podlagi uvede davke, prispevke, dajatve, pristojbine ali druge dajatve za gorivo, dobavljeno na njenem ozemlju za uporabo v zrakoplovu določenega letalskega prevoznika Republike Paname, ki opravlja promet med enim krajem na ozemlju navedene države članice in drugim krajem na ozemlju navedene države članice ali na ozemlju druge države članice.
   3.   Ne glede na kakršne koli druge nasprotne določbe nobena določba sporazumov iz Priloge II(d) ne preprečuje Republiki Panami, da na nediskriminatorni podlagi uvede davke, prispevke, dajatve, pristojbine ali druge dajatve za gorivo, dobavljeno na njenem ozemlju za uporabo v zrakoplovu določenega letalskega prevoznika države članice, ki izvaja svoje dejavnosti med enim krajem na ozemlju Republike Paname in drugim krajem na ozemlju Republike Paname ali na ozemlju druge države članice LACAC.
   Člen 5
   Tarife za prevoz
   1.   Določbe iz odstavkov 2 in 3 tega člena dopolnjujejo člene iz Priloge II(e).
   2.   Za tarife, ki jih zaračuna(-jo) letalski prevoznik(-i), ki ga (jih) določi Republika Panama v skladu s sporazumom iz Priloge I, ki vsebuje določbo iz Priloge II(e), se za prevoz, ki se v celoti opravi znotraj Evropske skupnosti, uporablja zakonodaja Evropske skupnosti. Zakonodaja Evropske skupnosti se uporablja nediskriminatorno.
   3.   Za tarife, ki jih zaračuna(-jo) letalski prevoznik(-i), določen(-i) s strani države članice v skladu s sporazumom iz Priloge I, ki vsebuje določbo iz Priloge II(e), se za prevoz med Republiko Panamo in drugo državo članico LACAC, uporablja panamska zakonodaja o cenovnem vodenju na nediskriminatorni osnovi.
   Člen 6
   Skladnost s pravili o konkurenci
   1.   Ne glede na kakršne koli druge nasprotne določbe nobena določba v sporazumih iz Priloge I ne (i) spodbuja sprejetja sporazumov med podjetji, sklepov podjetniških združenj ali usklajenega ravnanja, ki preprečujejo, izkrivljajo ali omejujejo konkurenco; ali (ii) krepi učinke takega sporazuma, sklepa ali usklajenega ravnanja; ali (iii) prenese na zasebne gospodarske subjekte odgovornost za ukrepe, ki preprečujejo, izkrivljajo ali omejujejo konkurenco.
   2.   Določbe v sporazumih iz Priloge I, ki so v neskladju z odstavkom 1 tega člena, se ne uporabljajo.
   Člen 7
   Priloge k Sporazumu
   Priloge k temu sporazumu so njegov sestavni del.
   Člen 8
   Revizija ali sprememba
   Pogodbenici lahko ta sporazum kadar koli sporazumno revidirata ali spremenita.
   Člen 9
   Začetek veljavnosti
   Ta sporazum začne veljati z dnem, ko se pogodbenici medsebojno pisno uradno obvestita, da sta zaključili notranje postopke, potrebne za začetek veljavnosti Sporazuma.
   Člen 10
   Prenehanje veljavnosti
   1.   V primeru prenehanja veljavnosti enega od sporazumov iz Priloge I istočasno prenehajo veljati tudi vse določbe tega sporazuma, ki so povezane z zadevnim sporazumom iz Priloge I.
   2.   V primeru prenehanja veljavnosti vseh sporazumov iz Priloge I istočasno preneha veljati tudi ta sporazum.

      V POTRDITEV NAVEDENEGA so spodaj podpisani pooblaščenci, ki so bili v ta namen ustrezno pooblaščeni, podpisali ta sporazum.
      V Panama Cityju, sestavljeno v dveh izvodih, dne prvega oktobra leta dva tisoč sedem, v bolgarskem, češkem, danskem, nizozemskem, angleškem, estonskem, finskem, francoskem, nemškem, grškem, madžarskem, italijanskem, latvijskem, litovskem, malteškem, poljskem, portugalskem, romunskem, slovaškem, slovenskem, španskem in švedskem jeziku. V primeru odstopanja prevlada špansko besedilo nad besedili v drugih jezikih.

         За Европейската общнoст
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Република Панама
         Por la República de Panamá
         Za Panamskou republiku
         For Republikken Panama
         Für die Republik Panama
         Panama Vabariigi nimel
         Για τη Δημοκρατία του Παναμά
         For the Republic of Panama
         Pour la République du Panama
         Per la Repubblica di Panama
         Panamas Republikas vārdā
         Panamos Respublikos vardu
         A Panamai Köztársaság részéről
         Għar-Repubblika tal-Panama
         Voor de Republiek Panama
         W imieniu Republiki Panamy
         Pela República do Panamá
         Pentru Republica Panama
         Za Panamskú republiku
         Za Republiko Panamo
         Panaman tasavallan puolesta
         För Republiken Panama

   PRILOGA I
   Seznam sporazumov iz člena 1 tega sporazuma

               (a)

               Sporazumi o zračnih prevozih med Republiko Panamo in državami članicami Evropske skupnosti, ki so bili na dan podpisa tega sporazuma sklenjeni, podpisani in/ali v začasni uporabi:

                           —

                           Sporazum o zračnem prometu med Zvezno republiko Nemčijo in Republiko Panamo, podpisan v Panami 13. decembra 1999, v nadaljnjem besedilu „Sporazum med Panamo in Nemčijo“ v Prilogi II,

                           —

                           Sporazum med vladama Republike Paname in Kraljevine Belgije o zračnem prevozu, podpisan v Panama Cityju 12. januarja 1966, v nadaljnjem besedilu „Sporazum med Panamo in Belgijo“ v Prilogi II,

                           —

                           Sporazum med Kraljevino Španijo in Republiko Panamo, podpisan v Panama Cityju 7. avgusta 2001, v nadaljnjem besedilu „Sporazum med Panamo in Španijo“ v Prilogi II,

                           —

                           Protokol zasedanja letalskih delegacij vlade Italijanske republike in vlade Republike Paname, podpisan v Rimu 11. novembra 1970, v nadaljnjem besedilu „Sporazum med Panamo in Italijo“ v Prilogi II,

                           —

                           Sporazum med Republiko Panamo in Kraljevino Nizozemsko o zračnem prevozu med njunima ozemljema in zunaj njunih ozemelj, parafiran kot Priloga II k Memorandumu o soglasju, podpisanemu v Haagu 7. junija 1995, v nadaljnjem besedilu „Sporazum med Panamo in Nizozemsko“ v Prilogi II,

                           —

                           Sporazum med vlado Združenega kraljestva Velike Britanije in Severne Irske ter vlado Republike Paname, parafiran kot Priloga B k Memorandumu o soglasju, podpisanemu v Londonu 26. avgusta 1997, v nadaljnjem besedilu „Sporazum med Panamo in Združenim kraljestvom“ v Prilogi II.

               (b)

               Sporazumi o zračnem prevozu in drugi dogovori, parafirani ali podpisani med Republiko Panamo in državami članicami Evropske skupnosti, ki na dan podpisa tega sporazuma še niso začeli veljati in niso v začasni uporabi.

         PRILOGA II
   Seznam členov v sporazumih iz Priloge I in iz členov 2 do 5 tega sporazuma

               (a)

               Določitev:

                           —

                           člen 3 Sporazuma med Panamo in Nemčijo,

                           —

                           člen 3 Sporazuma med Panamo in Španijo,

                           —

                           člen 4 Sporazuma med Panamo in Nizozemsko,

                           —

                           člen 4 Sporazuma med Panamo in Združenim kraljestvom.

               (b)

               Zavrnitev, preklic, začasni odvzem ali omejitev pooblastil ali dovoljenj:

                           —

                           člen 3 Sporazuma med Panamo in Nemčijo,

                           —

                           člen 9 Sporazuma med Panamo in Belgijo,

                           —

                           člen 4 Sporazuma med Panamo in Španijo,

                           —

                           člen 5 Sporazuma med Panamo in Nizozemsko,

                           —

                           člen 5 Sporazuma med Panamo in Združenim kraljestvom.

               (c)

               Predpisani nadzor:

                           —

                           člen 12 Sporazuma med Panamo in Nemčijo,

                           —

                           člen 11 Sporazuma med Panamo in Španijo.

               (d)

               Obdavčenje letalskega goriva:

                           —

                           člen 6 Sporazuma med Panamo in Nemčijo,

                           —

                           člen 7 Sporazuma med Panamo in Belgijo,

                           —

                           člen 5 Sporazuma med Panamo in Španijo,

                           —

                           člen 10 Sporazuma med Panamo in Nizozemsko,

                           —

                           člen 8 Sporazuma med Panamo in Združenim kraljestvom.

               (e)

               Tarife za prevoz:

                           —

                           člen 10 Sporazuma med Panamo in Nemčijo,

                           —

                           člen 5 Sporazuma med Panamo in Belgijo,

                           —

                           člen 7 Sporazuma med Panamo in Španijo,

                           —

                           člen 6 Sporazuma med Panamo in Nizozemsko,

                           —

                           člen 7 Sporazuma med Panamo in Združenim kraljestvom.

         PRILOGA III
   Seznam drugih držav iz člena 2 tega sporazuma

               (a)

               Republika Islandija (v skladu s Sporazumom o Evropskem gospodarskem prostoru);

               (b)

               Kneževina Lihtenštajn (v skladu s Sporazumom o Evropskem gospodarskem prostoru);

               (c)

               Kraljevina Norveška (v skladu s Sporazumom o Evropskem gospodarskem prostoru);

               (d)

               Švicarska konfederacija (v skladu s Sporazumom med Evropsko skupnostjo in Švicarsko konfederacijo o zračnem prometu).


               27.9.2016

               SL

               Uradni list Evropske unije

               C 353/112

         P8_TA(2015)0194
   Zahteva za odvzem imunitete Teodorosu Zagorakisu
   Sklep Evropskega parlamenta z dne 19. maja 2015 o zahtevi za odvzem imunitete Teodorosu Zagorakisu (Theodoros Zagorakis) (II) (2015/2071(IMM))
   (2016/C 353/19)

      Evropski parlament,

               —

               ob upoštevanju zahteve za odvzem imunitete Teodorosu Zagorakisu (Theodoros Zagorakis), ki jo je dne 10. marca 2015 posredoval državni tožilec grškega vrhovnega sodišča v zvezi s postopkom št. ΑΒΜ Δ2011/5382, Β2012/564, ki poteka pred prvostopnim sodiščem v Solunu in ki je bila razglašena na plenarnem zasedanju 25. marca 2015,

               —

               ob upoštevanju dejstva, da se je Teodoros Zagorakis (Theodoros Zagorakis) odpovedal pravici do zagovora v skladu s členom 9(5) Poslovnika,

               —

               ob upoštevanju členov 8 in 9 Protokola št. 7 o privilegijih in imunitetah Evropske unije ter člena 6(2) Akta o volitvah poslancev Evropskega parlamenta s splošnimi neposrednimi volitvami z dne 20. septembra 1976,

               —

               ob upoštevanju sodb Sodišča Evropske unije z dne 12. maja 1964, 10. julija 1986, 15. in 21. oktobra 2008, 19. marca 2010, 6. septembra 2011 in 17. januarja 2013 (1),

               —

               ob upoštevanju člena 62 ustave Helenske republike,

               —

               ob upoštevanju člena 5(2), člena 6(1) in člena 9 Poslovnika,

               —

               ob upoštevanju poročila Odbora za pravne zadeve (A8-0151/2015),

               A.

               ker je državni tožilec vrhovnega sodišča Grčije zahteval odvzem poslanske imunitete poslancu Evropskega parlamenta Teodorosu Zagorakisu (Theodoros Zagorakis) v povezavi z morebitnim sodnim postopkom glede domnevnega kaznivega dejanja;

               B.

               ker člen 9 Protokola št. 7 o privilegijih in imunitetah Evropske unije določa, da poslanci Evropskega parlamenta uživajo na ozemlju svoje države imunitete, priznane poslancem parlamenta te države;

               C.

               ker člen 62 ustave Helenske republike določa, da se v času trajanja poslanskega mandata poslancev ne sme preganjati, aretirati, pripreti ali jim drugače vzeti prostost brez predhodnega soglasja parlamenta;

               D.

               ker je Teodoros Zagorakis (Theodoros Zagorakis) obtožen, da je odgovoren za finančne nepravilnosti v nogometnem klubu PAOK med letoma 2007 in 2012, ki mu je v tem času predsedoval;

               E.

               ker domnevno kaznivo dejanje očitno nima zveze s funkcijo Teodorosa Zagorakisa (Theodoros Zagorakis) kot poslanca Evropskega parlamenta, temveč je povezano s njegovim mestom predsednika nogometnega kluba PAOK;

               F.

               ker se pregon ne nanaša na mnenje ali glas, ki ga je Teodoros Zagorakis (Theodoros Zagorakis) izrekel pri opravljanju dolžnosti poslanca Evropskega parlamenta v smislu člena 8 Protokola št. 7 o privilegijih in imunitetah Evropske unije;

               G.

               ker ni razlogov za sum, da je bil sodni postopek sprožen z namenom, da bi se poslancu politično škodovalo (fumus persecutionis), glede na to, da se je postopek začel nekaj let, preden je poslanec pričel opravljati to funkcijo;

               1.

               se odloči, da odvzame imuniteto Teodorosu Zagorakisu (Theodoros Zagorakis);

               2.

               naroči svojemu predsedniku, naj ta sklep in poročilo pristojnega odbora nemudoma posreduje državnemu tožilstvu pri vrhovnem sodišču Grčije in Teodorosu Zagorakisu (Theodoros Zagorakis).

      (1)  Sodba Sodišča z dne 12. maja 1964 v zadevi Wagner proti Fohrmann in Krier, 101/63, ECLI:EU:C:1964:28; sodba Sodišča z dne 10. julija 1986 v zadevi Wybot proti Faure in drugi, 149/85, ECLI:EU:C:1986:310; sodba Splošnega sodišča z dne 15. oktobra 2008 v zadevi Mote proti Parlamentu, T-345/05, ECLI:EU:T:2008:440; sodba Sodišča z dne 21. oktobra 2008 v združenih zadevah Marra proti De Gregorio in Clemente, C-200/07 in C-201/07, ECLI:EU:C:2008:579; sodba Splošnega sodišča z dne 19. marca 2010 v zadevi Gollnisch proti Parlamentu, T-42/06, ECLI:EU:T:2010:102; sodba Sodišča z dne 6. septembra 2011 v zadevi Patriciello, C-163/10, ECLI:EU:C:2011:543; sodba Splošnega sodišča z dne 17. januarja 2013 v zadevi Gollnisch proti Parlamentu, T-346/11 in T-347/11, ECLI:EU:T:2013:23.


title: Sklep Sveta z dne 15. januarja 2016 o imenovanju treh članov in treh namestnikov članov upravnega odbora Agencije za sodelovanje energetskih regulatorjev

text:
               20.1.2016

               SL

               Uradni list Evropske unije

               C 19/6

         SKLEP SVETA
   z dne 15. januarja 2016
   o imenovanju treh članov in treh namestnikov članov upravnega odbora Agencije za sodelovanje energetskih regulatorjev
   (2016/C 19/02)
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 713/2009 Evropskega parlamenta in Sveta z dne 13. julija 2009 o ustanovitvi Agencije za sodelovanje energetskih regulatorjev (1) in zlasti člena 12 Uredbe,
   ob upoštevanju naslednjega:

               (1)

               V Uredbi (ES) št. 713/2009 je določeno, da Svet imenuje pet članov upravnega odbora Agencije za sodelovanje energetskih regulatorjev in njihove namestnike.

               (2)

               V skladu z Uredbo (ES) št. 713/2009 član upravnega odbora ne sme biti član odbora regulatorjev, člani upravnega odbora pa morajo ravnati neodvisno, nepristransko in v javnem interesu.

               (3)

               V skladu s členom 12(1) Uredbe (ES) št. 713/2009 mandat članov odbora in njihovih namestnikov traja štiri leta in se lahko enkrat podaljša. Da bi zagotovili kontinuiteto delovanja upravnega odbora, pa je bilo določeno, da v prvem mandatu za polovico članov upravnega odbora in njihovih namestnikov mandat traja 6 let.

               (4)

               Zato je Svet s sklepom z dne 22. decembra 2009 (2) v upravni odbor imenoval tri člane in tri namestnike za obdobje šestih let, dva člana in dva namestnika pa za obdobje štirih let od 28. januarja 2010. Nadalje je Svet s sklepom z dne 15. novembra 2013 (3) v upravni odbor imenoval dva člana in tri namestnike za obdobje štirih let od 28. januarja 2014.

               (5)

               Zaradi izteka šestletnih mandatov treh članov in dveh namestnikov ter odstopa enega namestnika s štiriletnim mandatom bi bilo treba imenovati tri člane in tri namestnike, ki bi jih nadomestili –

         SPREJEL NASLEDNJI SKLEP:
   Člen 1
   Za člane upravnega odbora Agencije za sodelovanje energetskih regulatorjev se za obdobje štirih let od 28. januarja 2016 imenujejo naslednje osebe:

               —

               Edmund HOSKER, Združeno kraljestvo,

               —

               Georgios SHAMMAS, Ciper,

               —

               Piotr Grzegorz WOŹNIAK, Poljska.

         Člen 2
   Za namestnika članov upravnega odbora Agencije za sodelovanje energetskih regulatorjev se za obdobje štirih let od 28. januarja 2016 imenujeta naslednji osebi:

               —

               Martin HANSEN, Danska,

               —

               Jurijs SPIRIDONOVS, Latvija.

         Člen 3
   Za namestnika člana upravnega odbora Agencije za sodelovanje energetskih regulatorjev se za obdobje dveh let od 28. januarja 2016 imenuje naslednja oseba:

               —

               Carlos AGUIRRE CALZADA, Španija.

         Člen 4
   Ta sklep začne veljati na dan sprejetja.

      V Bruslju, 15. januarja 2016

            Za Svet

            Predsednik

         J.R.V.A. DIJSSELBLOEM

      (1)  UL L 211, 14.8.2009, str. 1.

      (2)  Sklep Sveta z dne 22. decembra 2009 o imenovanju petih članov in petih namestnikov upravnega odbora Agencije za sodelovanje energetskih regulatorjev (UL C 21, 28.1.2010, str. 1).

      (3)  Sklep Sveta z dne 15. novembra 2013 o imenovanju dveh članov in treh namestnikov članov upravnega odbora Agencije za sodelovanje energetskih regulatorjev (UL C 337, 19.11.2013, str. 8).